
OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2026. GODINU
						
Sadržaj, podnošenje i donošenje izvještaja o izvršenju financijskog plana proračunskog i izvanproračunskog korisnika propisan je u čl. 81. – 86. Zakona o proračunu (NN br. 144/21), a detaljno uređen Pravilnikom o polugodišnjem i godišnjem izvještaj o izvršenju proračuna i financijskog plana (NN br. 85/23).

Člankom 86. Zakona o proračunu i člankom 52. Pravilnika o polugodišnjem i godišnjem izvještaju o izvršenju proračuna i financijskog plana obveza je ravnatelja Hotelijersko – turističke i ugostiteljske škole Zadar podnijeti prijedlog polugodišnjeg izvještaja o izvršenju  školskom odboru izvještaj o izvršenju financijskog plana za razdoblje od 1. siječnja do 30. lipnja 2026. godine najkasnije do 31. srpanja 2026. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana. 

Izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar godišnjeg razdoblja. U privitku se dostavlja Polugodišnji izvještaj o godišnjem izvršenju financijskog plana za 2026. godinu koji sadrži:
· Opći dio 
· Posebni dio 
· Obrazloženje
· Posebne izvještaje

Opći dio sadrži:
· Sažetak računa prihoda i rashoda
· Račun prihoda i rashoda:
· izvještaj o prihodima i rashodima prema ekonomskoj klasifikaciji
· izvještaj o prihodima i rashodima prema izvorima financiranja
· izvještaj o rashodima prema funkcijskog klasifikaciji
· Račun financiranja:
· izvještaj računa financiranja prema ekonomskoj klasifikaciji
· izvještaj računa financiranja prema izvorima financiranja

Posebni dio sadrži: 
· izvještaj po programskoj klasifikaciji

Obrazloženje se sastoji od:
· obrazloženje općeg dijela izvještaja o izvršenju financijskog plana
· obrazloženje posebnog dijela izvještaja o izvršenju financijskog plana

Posebni izvještaji su
· izvještaj o zaduživanju na domaćem i stranom tržištu novca i kapitala
· izvještaj o danim jamstvima i plaćanjima po protestiranim jamstvima

Uspoređivani su svi elementi izvršenja 2025. u odnosu na polugodišnje izvršenje 2026. te plan 2026. u odnosu na polugodišnje izvršenje 2026.														
1. Uvod – osnovni podaci o školi:

Hotelijersko – turistička i ugostiteljska škola Zadar je javna ustanova koja pruža srednjoškolsko obrazovanje učenika od 1. do 4. razreda. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine). Prostor se dijeli s Ekonomskom – birotehničkom i trgovačkom školom Zadar.

Nastava se organizira u dvije smjene kroz petodnevni radni tjedan, a izvodi se prema nastavnom planu i programu koje je donijelo Ministarstvo znanosti, obrazovanja i mladih, prema Godišnjem planu i programu te Školskom kurikulumu.

Škola obrazuje učenike za zanimanja: kuhar, konobar, slastičar, turističko-hotelijerski komercijalist, hotelijersko-turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

2. Obrazloženje općeg dijela izvještaja o izvršenju financijskog plana

2.1. Sažetak računa prihoda i rashoda i računa financiranja

Od planiranih prihoda za 2026. godinu u iznosu od 2.570.981,29 EUR, realizirani su prihodi u iznosu od 1.258.240,50 EUR što iznosi 48,94 %.
U odnosu na 2025. godinu prihodi su se povećali za 8,05%.

Od ukupno planiranih rashoda za 2026. godinu u iznosu od 2.595.981,29 EUR realizirani su rashodi u iznosu od 1.273.092,90 EUR što iznosi 49,04 %.
U odnosu na 2025. godinu rashodi su se smanjili za 4,26 %.
Višak prihoda i primitaka za pokriće rashoda u sljedećem rashodu iznosu 41.060,35 EUR.

2.2. Račun prihoda i rashoda prema ekonomskoj klasifikaciji

2.2.1. Prihodi

Ukupni prihodi u 2026. godini iznose 1.258.240,50 EUR i najveći dio prihoda poslovanja odnosi se na prihode od Ministarstva znanosti, obrazovanja i mladih.
Prihodi su ostvareni po skupinama kako slijedi:

63 – pomoći iz inozemstva i od subjekata općeg proračuna – ostvareno je 48,34 % u odnosu na planirano. Tu spadaju sredstva Državnog proračuna za isplatu plaća i materijalnih prava za zaposlenike u iznosu od 1.094.386,11 EUR, troškovi za voditelja županijsko stručnog vijeća, menstrualne higijenske potrepštine te refundacija troškova za sudjelovanje na WorldSkills natjecanju u ukupnom iznosu od 2.465,00 EUR te prijevoz učenika s poteškoćama u razvoju u iznosu od 20.363,30 EUR.

Rast u odnosu na prošlu godinu u iznosu od 9,22 % dogodio se zbog rasta bruto osnovice za obračun plaće u 2026. godini te ostalih prihoda koji se financiranju iz sredstava MZOM-a.

65 – prihodi od upravnih i administrativnih pristojbi, pristojbi po posebnim propisima i naknada – indeks izvršenja u odnosu na prošlu je veći jer se povećao prihod od izdavanja duplikata svjedodžbi. 				
				 
66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su manji u odnosu na prošlu godinu jer je došlo do smanjenja prihoda od najmova školskog prostora i smanjenja aktivnosti usluge pripreme hrane za razne manifestacije.

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2025. godinu iznosi 102,45 %. Došlo je do povećanja u odnosu na prošlu godinu jer se cijela plaća pomoćnika u nastavi financirala iz županijskih sredstava.

2.2.2. Rashodi

Ukupni rashodi Hotelijersko – turističke i ugostiteljske škole Zadar za prvu polovicu 2026. godine izvršeni su u iznosu od 1.273.092,90 EUR, odnosno 49,04 % godišnjeg plana i manji su u odnosu na prošlu godinu za 4,26 %.
Rashodi su iskazani po ekonomskoj i funkcijskoj klasifikaciji te po izvorima financiranja u općem dijelu financijskog plana, dok su u posebnom dijelu financijskog plana iskazani po programskoj i organizacijskog klasifikaciji.

Rashodi poslovanja izvršeni su u iznosu od 1.256.674,15 EUR, dok su rashodi za nabavu nefinancijske imovine izvršeni u iznosu od 16.418,75 EUR.

31 – rashodi za zaposlene – ostvareno je 48,46 % u odnosu na planirano te 94,67 % u odnosu na 2025. godinu. Do smanjenja je došlo zbog ukidanja kontinuiranih troškova 1. 1. 2025. godine, zbog čega su plaće i materijalna prava za prosinac 2024. godine knjiženi na rashode u siječnju 2025. godine, dok su plaće i materijalna prava za mjesec prosinac 2025. godine izravno knjiženi na rashode.

32 – materijalni rashodi – ostvareno je 95,86 % u odnosu na 2025. godinu. Došlo je do smanjenja rashoda jer su se smanjili rashodi za materijal koji se koristi u nastavi, uredski materijal, sredstva za osobnu higijenu i sredstva za čišćenje. Pala je potrošnja loživog ulja za grijanje te škola u ovoj godini nije plaćala sudske pristojbe u odnosu na godinu ranije koje se odnose na tužbe kojom su zaposlenici tužili školu zbog neisplaćenog dijela osnovice za izračun plaće u iznosu od 6 %.
Povećala se potrošnja materijala za potrebe tekućeg održavanja unutar prostora škole. Povećali su se rashodi za prijevoz djece s poteškoćama u razvoju te usluge tekućeg održavanja škole. 

38 – Ostali rashodi – u 2026. godini škola je dobila više sredstava za nabavu besplatnih zalihama menstrualnih higijenskih potrepština od Ministarstvo rada, mirovinskoga sustava, obitelji i socijalne politike.

4 – rashodi za nabavu nefinancijske imovine – ostvareno je 723,78 % u odnosu na 2025. godinu. Došlo je do znatnog povećanja jer je škola u 2025. godini kupila jedan projektor i garnituru za hol vlastitim sredstvima, dok je u 2026. godini nabavila uredske stolice, projektore i računala za učionice.

2.3. Izvještaj o prihodima i rashodima prema izvorima financiranja

Škola se financira sredstvima iz različitih izvora kako bi unaprijedila obrazovni proces i osigurala kvalitetnije uvjete rada. Sredstvima Ministarstva znanosti, obrazovanja i mladih financiraju se plaće i doprinosi na plaće, materijalna prava radnika iz Kolektivnog ugovora te naknada za nezapošljavanje osoba s invaliditetom. Decentralizirana sredstva Zadarske županije namijenjena su pokrivanju materijalnih troškova i održavanju infrastrukture. Uz navedene izvore, škola svoje financiranje ostvaruje i putem vlastitih prihoda, donacija te sredstava dobivenih iz EU projekata, što omogućava daljnji razvoj škole, modernizaciju nastave i poboljšanje uvjeta za učenike i nastavnike.

Izvor 1 – opći prihodi i primici – indeks izvršenja prihoda u odnosu na prethodnu godinu iznosi 134,27 %, dok indeks izvršenja rashoda iznosi 80,24 %. Tu spadaju sredstva koje je dao nadležni proračun za financiranje e-tehničara te pomoćnika u nastavi koji se financiraju iz županijskih sredstava. 

Izvor 3 – vlastiti prihodi – indeks izvršenja prihoda u odnosu na 2025. godinu iznosi 61,75 %, jer je škola prihodovala manje novaca od najma školskog prostora te pružanja usluge cateringa za razne manifestacije. 

Izvor 4 – prihod za posebne namjene – indeks izvršenja prihoda u odnosu na prethodnu godinu iznosi 93,78 % jer se smanjio prihod iz nadležnog proračuna za financiranje redovnog poslovanja škole. Rashodi iz izvora 4 su se povećali jer je škola financirala nabavku dugotrajne imovine viška vlastitih sredstava iz prethodnih godina.

Izvor 5 – pomoći – indeks izvršenja prihoda iznosi 110,50 % u odnosu na godinu ranije i tu spadaju sredstva Državnog proračuna za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je rasta plaća. Također tu spada dio sredstava za financiranje plaće pomoćnika u nastavi iz projekta Inkluzija te prihodi za troškove prijevoza djece s posebnim potrebama.
Izvor 6 – donacije – indeks izvršenja donacija iznosi 0 % u odnosu na 2025. godinu jer škola nije dobila nikakve donacije u tekućoj godini.

3. Obrazloženje posebnog dijela izvještaja o izvršenju financijskog plana

Prioritet škole je podizanje kvalitete nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom te mogućnostima škole.
Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.
Kod učenika se trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

3.1. Izvještaj o izvršenju financijskog plana 2026. Prema ekonomskoj klasifikaciji, programima te izvorima financiranja	

3.1.1. Program 2204 – srednje školstvo standard
Opis programa
Program Srednje školstvo – standard provodi se kroz 2 aktivnosti:
· A2204-01 Djelatnost srednjih škola
· A2204-07 Administracija i upravljanje

DJELATNOST SREDNJIH ŠKOLA
	Program
	Aktivnost
	Planirano
	Izvršenje plana 2026
	Indeks izvršenja plana 2026

	2204
	A2204 – 01
	193.978,97
	95.771,46
	49,37


Aktivnosti i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službenih putovanja i usavršavanja zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijala za redovno održavanje zgrade i prostorija, osiguranje, članarine i ostali rashodi i izdaci povezani s redovnim radom škole.
Također pomoću ovih aktivnosti, ostvaruju se i dugoročni ciljevi kao što su poboljšavanje uvjeta rada u školskom prostoru, organiziranje učeničkih izleta, ekskurzija, natjecanja te ostalih izvannastavnih športskih i kulturnih manifestacija.

ADMINISTRACIJA I UPRAVALJANJE
	Program
	Aktivnost
	Planirano
	Izvršenje plana 2026
	Indeks izvršenja plana 2026

	2204
	A2204 – 07
	2.280.000,00
	1.087.052,34
	47.,63


Pod aktivnost Administracija i upravljanje nalaze se sredstva za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. 

3.1.2. Program 2205 – srednje školstvo – iznad standarda

Opis programa
Program Srednje školstvo – iznad standarda provodi se kroz 3 aktivnosti:
· A2205-12 Podizanje kvalitete i standarda u školstvu
· A2205-34 Projekt e-škole
· A2205-37 Zalihe menstrualnih higijenskih potrepština
 
PODIZANJE KVALITETE I STANDARDA U ŠKOLSTVU, PROJEKT E-ŠKOLE, ZALIHE MENSTRUALNIH HIGIJENSKIH POTREPŠTINA
	Program
	Aktivnost
	Planirano
	Izvršenje plana 2026
	Indeks izvršenja plana 2026

	2205
	A2205 – 12
A2205 – 34
A2205 – 37 
	70.035,02
	47.533,62
	67,87



Pod programom srednje školstvo – iznad standard nalaze se sredstva za podmirenje rashoda za aktivnosti E-tehničar, uredski namještaj te kupnje zalihe menstrualnih higijenskih potrepština od Ministarstva rada, mirovinskog sustava, obitelji i socijalne politike. 

Planirane su tekuće pomoći iz Državnog proračuna, odnosno pomoći iz Ministarstva znanosti, obrazovanja i mladih, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo. 

3.1.3. Program 4306 – Nacionalni Eu projekti

Opis programa
Program Nacionalni EU projekti provodi se kroz 1 projekt:
· T4306-03 Inkluzija – korak bliže društvu bez prepreka faza V.

INKLUZIJA – KORAK BLIŽE DRUŠTVU BEZ PREPREKA FAZA V.
	Program
	Tekući projekt
	Planirano
	Izvršenje plana 2026
	Indeks izvršenja plana 2026

	4306
	T4306-03
	48.293,96
	41.461,24
	85,85



Projekt Pomoćnici u nastavi usmjeren je na pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja. Sredstva za projekt osiguravaju se temeljem specifičnih programskih okvira i financijskih mehanizama definiranim od strane vanjske Agencije.

4. Obrazloženje posebnih izvještaja

Posebni izvještaji, sukladno Pravilniku, obuhvaćaju dodatne informacije koje nadopunjuju opći i posebni dio izvještaja o izvršenju financijskog plana. U polugodišnjem izvještaju obvezan je posebni izvještaj o zaduživanju na domaćem i stranom tržištu novca i kapitala, a posebni izvještaji mogu, prema potrebi, sadržavati i izvještaj o danim jamstvima te plaćanjima po protestiranim jamstvima.

Izvještaj o zaduživanju na domaćem i stranom tržištu novca i kapitala:
Financijskim planom Hotelijersko – turističke i ugostiteljske škole Zadar za 2026. godinu
nisu planirani, ni izvršeni primici od financijske imovine i zaduživanja na domaćem i stranom
tržištu novca i kapitala.

Izvještaj o danim jamstvima i plaćanjima po protestiranim jamstvima:
U izvještajnom razdoblju škola nije imala danih jamstva i plaćanja po protestiranim jamstvima.

Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.

